
ᒐᕙᒪᒃᑯᓐᓂᑦ ᐃᓄᓐᓄᑦ ᑐᓴᕋᑦᓴᖅ
ᓄᓇᕗᒻᒥ ᒐᕙᒪᒃᑯᑦ ᐃᖅᑲᐃᑎᑦᓯᔪᒪᕗᑦ ᓄᓇᕗᒻᒥᐅᓂᒃ ᑲᐱᔭᐅᖃᑦᑕᖁᔨᓪᓗᑎᒃ ᐊᐅᐸᓪᓛᓐᓇᖅᑐᒧᑦ

ᐱᒋᐊᕐᕕᖓᑕ ᐅᓪᓗᖓ:	ᓯᑦᑎᒻᕙ 12, 2025
ᐃᓱᓕᕝᕕᖓᑕ ᐅᓪᓗᖓ:	ᓯᑦᑎᒻᕙ 20, 2025
ᓄᓇᕗᓕᒫᒥᑦ	45 ᑎᑦᑕᑯᓗᐃᑦ

ᐋᓐᓂᐊᖃᕐᓇᙱᑦᑐᓕᕆᔨᒃᑯᑦ ᓄᓇᕗᒻᒥᐅᓂᒃ ᐃᖅᑲᐃᑎᑦᓯᔪᒪᕗᑦ ᐱᒻᒪᕆᐅᓂᖓᓂᒃ ᐅᓪᓗᒥᒨᖓᐃᓐᓇᕆᐊᖃᕐᓂᖏᓐᓄᑦ ᐋᓐᓂᐊᕇᒃᑯᓯᖅᑕᐅᓂᖅ. ᐱᒻᒪᕆᐅᓗᐊᙳᐊᖅᐳᖅ ᓄᑕᖅᑲᐃᑦ ᐋᓐᓂᐊᕇᒃᑯᓯᖅᑕᐅᖃᑦᑕᕐᓗᑎᒃ ᑭᖑᕙᙱᓪᓗᑎᒃ ᓴᐳᑎᓯᒪᔪᒪᓗᒋᑦ ᐱᕐᔪᐊᕌᓗᖕᓄᑦ ᑲᐱᔭᐅᓂᕐᒧᑦ−ᐱᑦᑕᐃᓕᑎᑕᐅᔪᓐᓇᖅᑐᓄᑦ ᐋᓐᓂᐊᕆᔭᐅᓕᖅᐸᒃᑐᓄᑦ.
ᐊᐅᐸᓪᓛᔪᑦ ᐅᓄᖅᓯᕙᓪᓕᐊᑎᓪᓗᒋᑦ ᑲᓇᑕᓕᒫᒥ, ᐱᒻᒪᕆᐅᕗᖅ ᓴᐳᑎᓯᒪᓗᒋᑦ ᐊᑦᑕᕐᓇᖅᑐᒦᓐᓂᖅᐹᖑᔪᑦ ᐃᓚᕗᑦ ᐊᒻᒪᓗ ᓄᓇᖅᑲᑎᕗᑦ − ᕿᑐᕐᖓᕗᑦ, ᐃᓐᓇᐃᑦ, ᑕᐃᒃᑯᐊᓗ ᐊᓐᓇᐅᒪᔾᔪᑎᖃᑦᑎᐊᙱᑦᑐᑦ ᑲᐱᔭᐅᓚᐅᙱᑦᑐᓪᓘᓐᓃᑦ ᑕᒪᐃᓐᓂᑦ ᑲᐱᔭᐅᔾᔪᑎᒋᔭᕆᐊᓕᖏᓐᓄᑦ. ᐊᐅᐸᓪᓛᓐᓇᖅᑐᒧᑦ ᑲᐱᔭᐅᖃᑦᑕᕐᓂᕗᑦ ᐅᓪᓗᒥᒧᑦ ᐊᖑᒻᒪᑎᑦᓯᐊᖅᑎᓪᓗᒋᑦ, ᐱᓕᕆᔪᓐᓇᖅᐳᒍᑦ ᓄᓇᕗᒻᒥ ᖃᓄᐃᙱᑦᓯᐊᖁᓪᓗᒍ ᐊᒻᒪᓗ ᐊᑦᑕᕐᓇᙱᑦᑐᒦᖁᓪᓗᒍ ᐊᑦᑕᕐᓇᖅᓯᕙᓪᓕᐊᑐᐃᓐᓇᖅᑎᓪᓗᒋᑦ ᐊᐅᐸᓪᓛᓐᓇᖅᑐᑦ ᐋᓐᓂᐊᑦ.
ᐃᓚᑎᑦ ᑲᐱᔭᐅᔾᔪᑎᖏᑦ ᐊᖑᒻᒪᑎᑦᓯᐊᕋᓗᐊᕐᒪᖔᑕ, ᖃᐅᔨᒋᐊᕐᓗᑎᑦ ᐋᓐᓂᐊᕕᑦᓯᓐᓄᑦ ᐅᖁᒪᐃᓐᓂᕐᓂᕐᐊᕕᑦᓯᓐᓄᓪᓘᓐᓃᑦ.
ᐊᐅᐸᓪᓛᓐᓇᖅᑐᑦ ᒥᒃᓵᓄᑦ ᖃᐅᔨᒃᑲᓐᓂᕈᒪᒍᕕᑦ ᐊᐅᐸᓪᓛᓐᓇᖅᑐᓄᑦ ᓱᓕᔪᑦ ᐊᑐᐃᓐᓇᐅᔪᑦ ᐋᓐᓂᐊᖃᕐᓇᙱᑦᑐᓕᕆᔨᒃᑯᑦ ᐃᑭᐊᖅᑭᕕᖓᓐᓂ ᐅᕝᕙᓘᓐᓃᑦ ᑲᓇᑕᒥ ᒐᕙᒪᒃᑯᑦ ᐋᓐᓂᐊᕇᒃᑯᓯᖅᑕᐅᓂᕐᒧᑦ ᖃᐅᔨᒪᔾᔪᑎᖏᑦ ᑲᓇᑕᒥ ᒐᕙᒪᒃᑯᑦ ᐃᑭᐊᖅᑭᕕᖓᓐᓂ.
###





ᐱᕙᓪᓕᐊᔪᓂᒃ ᖃᐅᔨᒋᐊᕐᕕᒃᓴᖅ: 
ᓵᒪᐃᓐ ᑎᐅᒍᐊᓯᐊᔅ
ᐊᐅᓚᑦᑎᔨ, ᑐᓴᒐᒃᓴᓕᕆᔨᒃᑯᓐᓄᑦ
ᐋᓐᓂᐊᖃᕐᓇᙱᑦᑐᓕᕆᔨᒃᑯᑦ
867-975-5712
cdeogracias@gov.nu.ca
ᑭᒃᑯᑐᐃᓐᓇᕐᓄᑦ ᑐᓴᒐᒃᓴᑦ ᐊᑐᐃᓐᓇᐅᕗᑦ ᐃᓄᒃᑎᑐᑦ, ᖃᓪᓗᓈᑐᑦ ᐃᓄᐃᓐᓇᖅᑐᓐ ᐅᐃᕖᑐᓪᓗ ᐅᕙᙵᑦ www.gov.nu.ca.
ᒐᕙᒪᒃᑯᓐᓂ ᐃᓄᖕᓄᑦ ᑐᓴᒐᒃᓴᑦ ᐊᑐᐃᓐᓇᐅᔪᑦ ᐃᓄᒃᑎᑐᑦ, ᖃᓪᓗᓈᑐᑦ, ᐃᓄᐃᓐᓇᖅᑐᓐ ᐊᒻᒪ ᐅᐃᕖᑐᑦ ᐅᕙᙵᑦ www.gov.nu.ca.
Kavamatkunnin Tuhaqtitaujukhat hailihimajun Inuktitut, Qablunaatun, Inuinnaqtun Uiuitullu uvani www.gov.nu.ca.
Les messages d’intérêt public sont disponibles en inuktitut, en anglais, en inuinnaqtun et en français au www.gov.nu.ca.

